Bang & Olufsens lyd drejer sig om autenticitet. Som lytter skal du kunne høre alle detaljer i optagelsen. Den overordnede ambition er at gøre lytterne til centrum for oplevelsen, uanset hvor de sidder.
Vi forsøger ikke at fjerne noget fra eller føje noget til oplevelsen, f.eks. en fyldig bas, medmindre det var kunstnerens hensigt. Du skal kunne høre alt fra de laveste til de højeste toner og alle nuancer derimellem.
Du skal kunne lytte til musikken – ikke højttaleren – i lang tid uden at blive træt. Bang & Olufsen ønsker ikke kun at genskabe præcisionen i en optagelse, men også rumligheden og rumvirkningen.
Som kunde skal du opleve en lydoptagelse, nøjagtigt som kunstneren havde forestillet sig den – hverken mere eller mindre. Dette kræver, at vi har fuldstændig styr på lydbehandlingen fra kilde til øre. Vi er nødt til hele tiden at udfordre teknologiens grænser for at sikre dette.
Bang & Olufsen lyddesigns omfatter løsninger i forskellige materialer og størrelser, da folk har forskellige behov og præferencer. Vi tror ikke på one size fits all-princippet. Bang & Olufsen tror på, at alle kunder ønsker noget unikt, og vi stræber efter at levere denne service.